

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće**

**KLASA: 363-05/19-01/01**

**URBROJ: 2186/10-01/1-19-01**

**Vidovec, 30. travnja 2019.**

Na temelju članka 9. Zakona o pogrebničkoj djelatnosti („Narodne novine“, broj 36/15) i članka 31. Statuta Općine Vidovec („Službeni vjesnik Varaždinske županije“ broj 04/18), Općinsko vijeće Općine Vidovec na 16. sjednici održanoj dana 30. travnja 2019. godine, donijelo je

**ODLUKU**

**o određivanju poslova prijevoza pokojnika**

**koji se financiraju iz Proračuna Općine Vidovec**

**Članak 1.**

Ovom Odlukom određuju se poslovi prijevoza pokojnika koji se financiraju iz proračuna Općine Vidovec (u daljnjem tekstu: Općina) te uvjeti i mjerila za provedbu javnog natječaja za povjeravanje poslova prijevoza pokojnika temeljem ugovora.

**Članak 2.**

Općina Vidovec snositi će troškove preuzimanja i prijevoza umrle osobe ili posmrtnih ostataka na obdukciju temeljem ispostavljenog računa pogrebnika, uz uvjete:

* da se umrla osoba ili posmrtni ostaci osobe nalaze na području Općine Vidovec,
* da preuzimanje i prijevoz umrle osobe obavlja pogrebnik koji s Općinom Vidovec ima zaključen ugovor o obavljanju tih poslova,
* da je pogrebnik uz račun priložio popratnicu za obdukciju izdanu od mrtvozornika nadležnog za područje Općine Vidovec,
* da jedinične cijene iz računa odgovaraju cjeniku usluga koji je prilog i sastavni dio ugovora o obavljanju poslova.

**Članak 3.**

Općina Vidovec zaključiti će ugovor o obavljanju poslova preuzimanja i prijevoza umrle osobe na obdukciju s najpovoljnijim ponuđačem temeljem provedenog natječaja za obavljanje tih poslova.

Odluku o raspisivanju natječaja te Odluku o odabiru najpovoljnije ponude po natječaju donosi općinski načelnik.

Natječaj provodi stručno povjerenstvo od tri člana koje imenuje općinski načelnik.

Natječaj se objavljuje na mrežnoj stranici Općine, tjednom tisku i na oglasnoj ploči Općine Vidovec.

Najpovoljnijim ponuditeljem smatrati će se ponuditelj koji uz ispunjenje svih uvjeta propisanih člankom 4. ove Odluke, ponudi i ukupno najnižu cijenu, po cjeniku koji je prilog i sastavni dio natječajne dokumentacije.

**Članak 4.**

Ponude na natječaj mogu podnijeti pravne ili fizičke osobe, koje ispunjavaju slijedeće uvjete:

* da su upisane u odgovarajući registar za obavljanje pogrebničke djelatnosti, a što dokazuju izvodom iz registra ne starijim od 30 dana od dana objave natječaja,
* da imaju rješenje o ispunjavanju uvjeta za obavljanje pogrebničke djelatnosti, a što dokazuju preslikom rješenja,
* da imaju na raspolaganju (u vlasništvu ili zakupu) najmanje jedno pogrebno vozilo, a što dokazuju preslikom prometne knjižice vozila,
* da su kadrovski i tehnički ekipirani na način da pozive mrtvozornika mogu primati tijekom 24 sata svakog dana i da mogu mrtvu osobu ili posmrtne ostatke preuzeti najkasnije u roku od dva sata od prijema poziva, a što dokazuje izjavom o ispunjavanju kadrovskih i tehničkih uvjeta u kojoj se pojedinačno navode kadrovski i drugi tehnički kapaciteti kojima pogrebnik raspolaže,
* da nemaju nepodmirenih poreznih obveza i obveza za mirovinsko osiguranje, a što dokazuju potvrdom Porezne uprave ne starijom od 30 dana od dana objave natječaja,
* da nemaju nepodmirenih obveza prema Općini Vidovec, po bilo kojem osnovu,
* da pogrebnik, fizička osoba ili odgovorna osoba u pravnoj osobi, nisu pravomoćno osuđeni za kaznena djela i prekršaje iz članka 13. Zakona o pogrebničkoj djelatnosti, a što dokazuju uvjerenjem o nekažnjavanju odnosno uvjerenjem o neizricanju prekršajne kazne.

**Članak 5**.

Ugovor o povjeravanju poslova prijevoza pokojnika zaključuje se na vrijeme od 4 godine.

Sastavni dio ugovora iz stavka 1. ovog članka je cjenik usluga najpovoljnijeg ponuditelja.

U slučaju da pogrebnik ne obavlja svoje poslove u skladu sa zaključenim ugovorom ili u slučaju da prestane ispunjavati uvjete za obavljanje pogrebničke djelatnosti, Općina Vidovec će raskinuti ugovor o povjeravanju poslova prijevoza pokojnika i prije isteka roka na kojeg je isti zaključen.

Ugovor se smatra raskinutim istekom roka od 30 dana od dana dostave pisane obavijesti o raskidu ugovora pogrebniku.

Istovremeno s raskidom ugovora, općinski načelnik je dužan pokrenuti i postupak natječaja za odabir novog pogrebnika koji će obavljati predmetne poslove.

**Članak 6.**

Nadzor nad provođenjem ugovornih obveza obavlja Jedinstveni upravni odjel Općine Vidovec.

**Članak 7.**

Ova Odluka stupa na snagu osmog dana od dana objave u „Službenom vjesniku Varaždinske županije“.

OPĆINSKO VIJEĆE OPĆINE VIDOVEC

PREDSJEDNIK

Zdravko Pizek